# Andreu Marty

### De Viquipèdia

Andreu Marty (Perpinyà 1886 - Catllà de Conflent 1955) fou un dirigent comunista francès d'origen nord-català. Fill d'una família obrera, el 1871 el seu pare participà en la comuna de Narbona. Enginyer naval, liderà el motí de la flota francesa del Mar Negre, en protesta de la intervenció contra la República Soviètica. Detingut i repatriat, fou empresonat del 1919 fins al 1923 ,quan fou amnistiat. Un cop alliberat ingressà en el Partit Comunista Francès (PCF), partit pel qual fou diputat a l'Assemblea Nacional Francesa el 1924-1928 i el 1929-1940. Fou membre del Comitè Central del PCF i de l'Executiva de la Internacional Comunista. En esclatar la guerra civil espanyola, participà en l'organització de les Brigades Internacionals, en fou inspector general i, més tard, dirigí aquest cos de voluntaris d'Albacete. Per la seva crueltat, els anarquistes l'anomenaren el carnisser d'Albacete.

El setembre del 1939 era a l'URSS, i després de l'ocupació nazi de França, passà a Alger, des d'on dirigí els grups armats d'alliberament, Frances-Tireurs Partisans i Front National. Després del desembarcament de Normandia (1944), defensà la revolució proletària, però topà amb l'oposició de Stalin i de Maurice Thorez. A partir d'aleshores s'allunyà progressivament de la línia col·laboracionista oficial del PCF, i el 1952 fou expulsat del partit juntament amb Charles Tillon.

Obtingut de "http://ca.wikipedia.org../../../a/n/d/Andreu_Marty_29af.html"

Categoria: Comunistes

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Svenska